2)

korvataan seuraavat seitsemää luonnollista henkilöä koskevat merkinnät seuraavasti: Nimet (translitterointi latinalaisiin aakkosiin) Nimet Tunnistustiedot Luetteloon merkitsemisen perusteet Luetteloon merkitsemisen päivämäärä ”4. Viktor Vasilievich (Vasilyevich) ZOLOTOV Виктор Васильевич ЗОЛОТОВ Asema(t): Venäjän federaation kansallis-kaartin joukkojen (Rosgvardija) johtaja Syntymäaika: 27.1.1954 Syntymäpaikka: Sasovo, Venäjän SFNT (nykyinen Venäjän federaatio) Kansalaisuus: venäläinen Sukupuoli: mies Viktor Zolotov on ollut Venäjän federaation kansalliskaartin joukkojen (Rosgvardija) johtaja 5. huhtikuuta 2016 alkaen ja siten Venäjän federaation kansalliskaartin joukkojen komentaja sekä Rosgvardijaan integroidun liikkuvien erikoisjoukkojen yksikön (Special Purpose Mobile Unit – OMON) komentaja. Kyseisessä tehtävässä hän valvoo Rosgvardijan ja OMONin joukkojen kaikkea toimintaa. Rosgvardijan johtajan ominaisuudessa hän on vastuussa vakavista ihmisoikeusloukkauksista Venäjällä, mukaan lukien mielivaltaisiset pidätykset ja vangitsemiset sekä järjestelmälliset ja laajalle levinneet rauhanomaisen kokoontumis- ja yhdistymisvapauden loukkaukset, erityisesti tukahduttamalla väkivaltaisesti protesteja ja mielenosoituksia. 2.3.2021 Rosgvardijaa käytettiin 23. tammikuuta ja 21. huhtikuuta 2021 järjestettyjen Navalnyita puolustaneiden mielenosoitusten tukahduttamiseen, ja monien OMONin ja kansalliskaartin jäsenten raportoitiin käyttäytyneen väkivaltaisesti mielenosoittajia kohtaan. Turvallisuusjoukkojen hyökkäyksen kohteeksi joutui kymmeniä toimittajia, mukaan lukien Meduzan kirjeenvaihtaja Kristina Safronova, jota OMONin jäsen löi, ja Novaja Gazetan toimittaja Jelizaveta Kirpanova, jota lyötiin päähän pampulla niin, että hän vuoti verta. Turvallisuusjoukot pidättivät mielivaltaisesti yli 300 alaikäistä lasta 23. tammikuuta 2021 järjestetyissä mielenosoituksissa. 5. ZHU Hailun 朱海仑 (kiinankielinen kirjoitustapa) Asema(t): Xinjiangin uiguurien autonomista aluetta edustava Kiinan kansantasavallan 13. kansankongressin jäsen (kaudella 2018–2023). Kansankongressin valvonta- ja oikeusasiakomitean jäsen (19. maaliskuuta 2018 alkaen). Xinjiangin uiguurien autonomisen alueen poliittisten ja oikeusasioiden komitean entinen sihteeri ja Xinjiangin uiguurien autonomisen alueen puoluekomitean entinen apulaissihteeri (2016–2019). Xinjiangin uiguurien autonomisen alueen 13. kansankongressin pysyvän komitean, alueellisen lainsäädäntöelimen, entinen apulaispäällikkö (vuodesta 2019 alkaen 5. helmikuuta 2021 saakka, mutta jatkoi toimessa ainakin maaliskuuhun 2021). Xinjiangin uiguurien autonomista aluetta edustava Kiinan kansantasavallan 13. kansankongressin jäsen (kaudella 2018–2023). Kansankongressin valvonta- ja oikeusasiakomitean jäsen 19. maaliskuuta 2018 alkaen. 22.3.2021 Syntymäaika: tammikuu 1958 Syntymäpaikka: Lianshui, Jiangsu (Kiina) Kansalaisuus: kiinalainen Sukupuoli: mies Zhu Hailun oli Xinjiangin uiguurien autonomisen alueen poliittisten ja oikeusasioiden komitean sihteerinä (2016–2019) vastuussa sisäisen turvallisuuden ja lainvalvonnan ylläpitämisestä Xinjiangin uiguurien autonomisella alueella. Hänellä oli siis keskeinen poliittinen asema ollessaan vastuussa uiguureihin ja muihin etnisiin muslimivähemmistöihin kohdistetun laaja-alaisen valvonta-, säilöönotto- ja indoktrinaatio-ohjelman valvomisesta ja toteuttamisesta. Zhu Hailunia on kuvailtu tämän ohjelman ”arkkitehdiksi”. Hän on siksi vastuussa vakavista ihmisoikeusloukkauksista Kiinassa, erityisesti uiguureihin ja muihin etnisiin muslimivähemmistöihin kohdistetuista laaja-alaisista mielivaltaisista vangitsemisista. Xinjiangin uiguurien autonomisen alueen 13. kansankongressin pysyvän komitean apulaispäällikkönä (vuodesta 2019 alkaen 5. helmikuuta 2021 saakka) Zhu Hailun käytti ratkaisevaa vaikutusvaltaa Xinjiangin uiguurien autonomisella alueella, jossa uiguureihin ja muihin etnisiin muslimivähemmistöihin kohdistettu laaja-alainen valvonta-, säilöönotto- ja indoktrinaatio-ohjelma jatkuu. 9. JONG Kyong-thaek (alias CHO'NG Kyo'ng-t'aek) 정경택 (koreankielinen kirjoitustapa) Asema(t): Korean demokraattisen kansantasavallan (Pohjois-Korea) valtionturvallisuusministeri Syntymäaika: 1.1.1961 ja 31.12.1963 välillä Kansalaisuus: Korean demokraattinen kansantasavalta (Pohjois-Korea) Sukupuoli: mies Jong Kyong-thaek on ollut Korean demokraattisen kansantasavallan (Pohjois-Korea) valtionturvallisuusministeri vuodesta 2017 lähtien. Pohjois-Korean valtionturvallisuusministeriö on johtava toimielin, joka on vastuussa Pohjois-Korean tukahduttavien turvallisuuspolitiikkojen toteuttamisesta ja joka keskittyy tunnistamaan ja tukahduttamaan poliittista mielipiteenilmaisua, ulkomailta kulkeutuvaa ”kumouksellista” tietoa ja mitä tahansa muuta toimintaa, jonka katsotaan olevan vakava poliittinen uhka poliittiselle järjestelmälle ja sen johdolle. Valtionturvallisuusministeriön päällikkönä Jong Kyong-thaek on vastuussa vakavista ihmisoikeusloukkauksista Pohjois-Koreassa, erityisesti kidutuksesta ja muusta julmasta, epäinhimillisestä tai halventavasta kohtelusta tai rangaistuksesta, laittomista, sattumanvaraisista tai mielivaltaisista teloituksista, tahdonvastaisista katoamisista sekä mielivaltaisista pidättämisistä tai vangitsemisista sekä laajasta pakkotyöstä ja naisiin kohdistuvasta seksuaalisesta väkivallasta. 22.3.2021 10. RI Yong Gil (alias RI Yong Gi, RI Yo'ng-kil, YI Yo'ng-kil) 리영길 (koreankielinen kirjoitustapa) Asema(t): Korean demokraattisen kansantasavallan (Pohjois-Korea) puolustusministeri Syntymäaika: 1955 Kansalaisuus: Korean demokraattinen kansantasavalta (Pohjois-Korea) Sukupuoli: mies Ri Yong Gil on Korean demokraattisen kansantasavallan (Pohjois-Korea) puolustusministeri. Hän toimi sosiaaliturvaministerinä tammikuusta 2021 kesä- tai heinäkuuhun 2021. Hän toimi Korean kansanarmeijan yleisesikunnan päällikkönä vuodesta 2018 tammikuuhun 2021. Puolustusministerinä Ri Yong Gil on vastuussa vakavista ihmisoikeusloukkauksista Pohjois-Koreassa, mukaan lukien sotilaallisen turvallisuuden komento-osaston jäsenten ja Korean kansanarmeijan muiden yksiköiden tekemät ihmisoikeusloukkaukset. Pohjois-Korean sosiaaliturvaministeriö (tunnettiin ennen kansan turvallisuuden ministeriönä tai yleisen turvallisuuden ministeriönä) ja sotilaallisen turvallisuuden komento-osasto ovat johtavia laitoksia, jotka ovat vastuussa Pohjois-Korean sortavan turvallisuuspolitiikan toteuttamisesta, myös Pohjois-Koreasta ”laittomasti” pakenevien kuulustelemisesta ja rankaisemisesta. Erityisesti sosiaaliturvaministeriön rangaistuslaitoksista vastaava yksikkö on vastuussa vankileirien ja lyhytaikaisten pakkotyöleirien toiminnasta; näillä leireillä vankeja/pidätettyjä näännytetään nälkään tahallisesti ja kohdellaan muutoinkin epäinhimillisellä tavalla. 22.3.2021 Entisenä sosiaaliturvaministeriön päällikkönä Ri Yong Gil on vastuussa vakavista ihmisoikeusloukkauksista Pohjois-Koreassa, erityisesti kidutuksesta ja muusta julmasta, epäinhimillisestä tai halventavasta kohtelusta tai rangaistuksesta, laittomista, sattumanvaraisista tai mielivaltaisista teloituksista, tahdonvastaisista katoamisista sekä mielivaltaisista pidättämisistä tai vangitsemisista sekä laajasta pakkotyöstä ja naisiin kohdistuvasta seksuaalisesta väkivallasta. Entisenä Korean kansanarmeijan yleisesikunnan päällikkönä Ri Yong Gil on vastuussa myös laajoista vakavista ihmisoikeusrikkomuksista, joihin kansanarmeija on syyllistynyt. 12. Abderrahim AL-KANI (alias Abdul-Rahim AL-KANI, Abd-al-Rahim AL-KANI) الرحيم الكاني عبد (arabiankielinen kirjoitustapa) Asema(t): Puoli-sotilaallisten Kaniyat-joukkojen jäsen Syntymäaika: 7.9.1997 Kansalaisuus: libyalainen Passin numero: PH3854LY Henkilökortin numero: 119970331820 Sukupuoli: mies Abderrahim Al-Kani on puolisotilaallisten Kaniyat-joukkojen keskeinen jäsen ja kyseisten joukkojen päällikön Mohammed Khalifa Al-Kanin (kuollut heinäkuussa 2021) veli. Libyalainen Tarhunan kaupunki oli puolisotilaallisten Kaniyat-joukkojen määräysvallassa vuodesta 2015 kesäkuuhun 2020. Abderrahim Al-Kani on vastuussa sisäisestä turvallisuudesta puolisotilaallisten Kaniyat-joukkojen puolesta. Tässä tehtävässä hän on vastuussa vakavista ihmisoikeusrikkomuksista Libyassa, erityisesti laittomista teloituksista ja tahdonvastaisista katoamisista Tarhunassa vuoden 2015 ja kesäkuun 2020 välisenä aikana. Abderrahim Al-Kani ja puolisotilaalliset Kaniyat-joukot pakenivat Tarhunasta Libyan itäosiin kesäkuun 2020 alussa. Tarhunasta löydettiin useita joukkohautoja puolisotilaallisten Kaniyat-joukkojen jäljiltä. 22.3.2021 13. Aiub Vakhaevich KATAEV (alias Ayubkhan Vakhaevich KATAEV) Аюб Вахаевич КАТАЕВ (alias Аюбхан Вахаевич КАТАЕВ) (venäjänkielinen kirjoitustapa) Asema(t): Entinen Venäjän federaation sisäministeriön osastopäällikkö Argunin kaupungissa Tšetšenian tasavallassa Syntymäaika: 1.12.1980 tai 1.12.1984 Kansalaisuus: venäläinen Sukupuoli: mies Venäjän federaation sisäministeriön osastopäällikkö Argunin kaupungissa Tšetšenian tasavallassa vuoteen 2018. Venäjän federaation sisäministeriön osastopäällikkönä Argunissa Aiub Katajev valvoi paikallisten valtion turvallisuudesta vastaavien ja poliisiviranomaisten toimintaa. Tässä tehtävässä hän valvoi henkilökohtaisesti vuonna 2017 alkanutta, laajalle levinnyttä ja systemaattista vainoa Tšetšeniassa. Sortotoimet kohdistuvat homo- ja biseksuaalisiin sekä trans- ja intersukupuolisiin (hlbti) henkilöihin tai henkilöihin, joiden oletetaan kuuluvan hlbti-ryhmiin, sekä muihin henkilöihin, joita epäillään Tšetšenian tasavallan johtajan Ramzan Kadirovin vastustajiksi. Aiub Katajev ja hänen aiemmin komentamansa joukot ovat vastuussa vakavista ihmisoikeusloukkauksista Venäjällä, erityisesti kidutuksesta ja muusta julmasta, epäinhimillisestä tai halventavasta kohtelusta, mielivaltaisista pidättämisistä ja vangitsemisista sekä laittomista tai mielivaltaisista teloituksista. Useiden todistajien mukaan Aiub Katajev valvoi henkilökohtaisesti vankien kidutusta ja osallistui siihen. 22.3.2021 14. Abuzaid (Abuzayed) Dzhandarovich VISMURADOV Абузайд Джандарович ВИСМУРАДОВ (venäjänkielinen kirjoitustapa) Asema(t): Entinen nopean toiminnan erikoisyksikön (SOBR) ”Terek”-joukkojen komentaja, Tšetšenian tasavallan varapääministeri, Tšetšenian tasavallan johtajan Ramzan Kadirovin epävirallinen henkivartija. Syntymäaika: 24.12.1975 Entinen nopean toiminnan erikoisyksikön (SOBR) ”Terek”-joukkojen komentaja. Tšetšenian tasavallan varapääministeri 23. päivästä maaliskuuta 2020. Tšetšenian tasavallan johtajan Ramzan Kadirovin epävirallinen henkivartija. Abuzaid Vismuradov toimi SOBRin ”Terek”-joukkojen komentajana maaliskuusta 2012 maaliskuuhun 2020. Tässä tehtävässä hän valvoi henkilökohtaisesti vuonna 2017 alkanutta, laajalle levinnyttä ja systemaattista vainoa Tšetšeniassa. Sortotoimet kohdistuvat homo- ja biseksuaalisiin sekä trans- ja intersukupuolisiin (hlbti) henkilöihin tai henkilöihin, joiden oletetaan kuuluvan hlbti-ryhmiin, sekä muihin henkilöihin, joita epäillään Tšetšenian tasavallan johtajan Ramzan Kadirovin vastustajiksi. 22.3.2021" Syntymäpaikka: Akhmat-Yurt/Khosi-Yurt, entinen Tšetšeenien ja inguušien autonominen sosialistinen neuvostotasavalta (ASNT), nykyinen Tšetšenian tasavalta (Venäjän federaatio) Kansalaisuus: venäläinen Sukupuoli: mies Abuzaid Vismuradov ja hänen aiemmin komentamansa ”Terek”-joukot ovat vastuussa vakavista ihmisoikeus-loukkauksista Venäjällä, erityisesti kidutuksesta ja muusta julmasta, epäinhimillisestä tai halventavasta kohtelusta, mielivaltaisista pidättämisistä ja vangitsemisista sekä laittomista ja mielivaltaisista teloituksista. Useiden todistajien mukaan Abuzaid Vismuradov valvoi henkilökohtaisesti vankien kidutusta ja osallistui siihen. Hän on läheinen liittolainen Tšetšenian tasavallan johtajalle Ramzan Kadiroville, joka on toteuttanut poliittisiin vastustajiinsa kohdistuvaa sortokampanjaa monen vuoden ajan.